***METODOLOGIA DE CALCUL A CHELTUIELILOR GENERALE DE ADMINISTRAŢIE***

1. ***Cheltuieli cu plata utilităţilor (energia electrică, apă, canalizare, salubritate, energie termică, gaze naturale)*** *– Necesită o metodologie de calcul bazată pe gradul de utilizare în cadrul proiectului. Aceste cheltuieli sunt calculate pe baza facturilor reale şi sunt defalcate proporţional cu spaţiul real utilizat pentru proiect****.***

**Formula de repartizare a cheltuielilor generale de administraţie pe proiect este:**

% de utilizare a spaţiului în cadrul proiectului x % din timpul de folosire a spaţiului pentru proiect = % de repartizare a cheltuielilor pe proiect

% de utilizare a spaţiului = spaţiu folosit pentru proiect / total spaţiu x 100

% din timpul de folosire a spaţiului = timpul de folosire a spaţiului pentru proiect / total timp x 100

*Exemplu:* Proiectul utilizează 1000 mp dintr-un total de 4000 mp în cadrul clădirii.

1000/4000 x 100 = 25% - **% grad de utilizare a spaţiului în proiect**

Proiectul utilizează spaţiul respectiv doar 10 zile din lună

10/30 x 100 = 33% **- % din timpul de folosire a spaţiului**

**% de repartizare a cheltuielilor pe proiect** = 25% x 33% = 8,25%

Astfel,dacă proiectul utilizează exclusiv acest spaţiu doar 10 zile pe lună, se vor deconta 8,25% din facturile de chirie, încălzire,etc.

1. ***Cheltuieli cu servicii de pază[[1]](#footnote-1)***
2. ***Cheltuieli cu achiziţionarea materialelor şi serviciilor de întreţinere curentă a sediului[[2]](#footnote-2)***
3. ***Cheltuieli pentru servicii de întreţinere şi reparaţii echipamente şi mijloace de transport***

* ***Întreținere mijloace de transport***

***- revizii*** –se calculează procent între numărul de km parcurşi în interesul proiectului şi numărul total de km parcurşi de la ultima revizie.

***- servicii de spălătorie auto (interior şi /sau exterior)***

* ***Reparaţii mijloace de transport alocate proiectului*** *(altele decât cele care se suportă din asigurări)* ***precum şi asigurările aferente acestora*** *(RCA, asigurare facultativă, rovinieta);*
* ***Reparaţii şi întreţinere echipamente***

Pe toată durata de implementare a proiectului, costul reparaţiei /întreţinerii echipamentelor nu trebuie să depăşească **35% din valoarea de nou a produsului**.

1. **Cheltuieli cu achiziţionarea carburanţilor şi lubrifianţilor pentru mijloacele de transport**

Se va calcula cuantumul cheltuielilor cu achiziţionarea carburanţilor şi lubrifianţilor pentru mijloacele de transport, după următoarea formulă:

Consum mediu/ 100 km\* Nr. de km parcurşi = Carburant consumat

* în cazul deplasării cu auto personal consumul mediu este considerat 7,5 litri carburant la 100 km parcurşi (7,5%), conform *Hotărârii nr. 1860/2006 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului*;
* În cazul deplasării cu mijloace de transport auto ale unităţilor, dacă acestea au asemenea posibilităţi, consumul mediu trebuie să se încadreze în consumurile lunare de combustibil prevăzute în normativele proprii, stabilite potrivit legii; în lipsa normativelor proprii consumul mediu este considerat 7,5 litri carburant la 100 km parcurşi;

Nr. de km parcurşi se calculează pe baza foii de parcurs în care se înscriu km efectuaţi în vederea derulării activităţilor proiectului.

1. Se va aplica metodologia de calcul de la punctul 1 [↑](#footnote-ref-1)
2. Se va aplica metodologia de calcul de la punctul 1 [↑](#footnote-ref-2)